ପୀୟୂଷ ତ୍ରିପାଠୀ

ପୀୟୂଷ ତ୍ରିପାଠୀ (ଜନ୍ମ: ୫ ଅଗଷ୍ଟ) ଜଣେ ଓଡ଼ିଆ ଯାତ୍ରା ଅଭିନେତା । ସେ ମୁଖ୍ୟତଃ ଖଳନାୟକ ଭାବରେ ଅଭିନୟ କରିବା ପାଇଁ ଜଣାଶୁଣା । ଯାତ୍ରା ବ୍ୟତୀତ ସେ କିଛି ଓଡ଼ିଆ କଥାଚିତ୍ର ଓ ମ୍ୟୁଜିକ୍ ଭିଡିଓରେ ଅଭିନୟ କରିଛନ୍ତି । ତାଙ୍କର ଜନ୍ମ ନାମ ହରିଶଙ୍କର ତ୍ରିପାଠୀ ଅଟେ ।

 ଜନ୍ମ ଓ ପରିବା 
୧୯୮୮ ମସିହାର ଅଗଷ୍ଟ ୫ ତାରିଖରେ, ପୀୟୂଷ କଟକ ଜିଲ୍ଲାର ଖପୁରିଆ ଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନଗେନ୍ଦ୍ରନାଥ ତ୍ରିପାଠୀ ଓ ମାଆଙ୍କ ନାମ ଉଷାରାଣୀ ତ୍ରିପାଠୀ । ୩୦ ନଭେମ୍ବର ୨୦୧୨ରେ, ସେ ରିଙ୍କିଙ୍କୁ ବିବାହ କରିଥିଲେ । ତାଙ୍କ ଜଣେ ପୁଅ ଅଛନ୍ତି ।

 ଅଭିନୟ ଜୀବନ 
ପୀୟୂଷ ପ୍ରଥମେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ବାସୁଦେବ ତ୍ରିପାଠୀଙ୍କ ପ୍ରଯୋଜିତ କଥାଚିତ୍ର ଘାଇଲା ବାଘରେ, ସେ ନାୟକ ଭାବରେ ଅଭିନୟ କରିଥିଲେ, ମାତ୍ର ଏହି କଥାଚିତ୍ରଟି ମୁକ୍ତିଲାଭ କରିନଥିଲା । ସେହିଭଳି ତାଙ୍କ ଅଭିନୀତ ଅନ୍ୟ ଏକ କଥାଚିତ୍ର ଡାର୍ଲିଂ ମଧ୍ୟ ମୁକ୍ତିଲାଭ କରିନାହିଁ । ୨୦୧୫ ମସିହାର କଥାଚିତ୍ର ଲଭ୍ ୟୁ ହମେଶାରେ, ସେ ଖଳନାୟକ ଭାବରେ କାମ କରିଥିଲେ । ଇଟିଭି ଓଡ଼ିଆରେ ପ୍ରସାରିତ ଧାରାବାହିକ ରାଜକନ୍ୟାରେ, ସେ ନାୟକ ଭାବରେ କାମ କରିଥିଲେ ।

ଯାତ୍ରା ଜଗତରେ, ସେ ପ୍ରଥମେ ବିଶ୍ୱଜନନୀ ଗଣନାଟ୍ୟରେ ଅଭିନୟ କରିବା ଆରମ୍ଭ କରିଥିଲେ । ଏଥିରେ ସେ ଜଣେ ନାୟକ ଭାବରେ ଶାଗୁଣା ଯାଉଛି ଶ୍ୱଶୁର ଘର ଓ ମୋ ସ୍ୱାମୀ ନାହାନ୍ତି ଘରେରେ ଅଭିନୟ କରିଥିଲେ । ପରବର୍ଷ ସେ କୋଣାର୍କ ଗଣନାଟ୍ୟରେ ଯୋଗଦେଲେ ଏବଂ ଦୈତାରି ପଣ୍ଡାଙ୍କ ଦ୍ୱାରା ପ୍ରଭାବିତ ହୋଇ, ସେ ଖଳଚରିତ୍ରରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ, ସେ ଇନ୍ଦ୍ରଭୁବନ, ରଙ୍ଗମହଲ ଓ ଯାତ୍ରା ସୂର୍ଯ୍ୟମନ୍ଦିର ଆଦି ଯାତ୍ରାପାର୍ଟିରେ କାମ କରିଥିଲେ ।

୨୦୨୫ ମସିହାରେ, ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ଶମ୍ଭୁରେ ସେ କାମ କରିଥିଲେ । ଅନୁଭବ ମହାନ୍ତିଙ୍କ ଅଭିନୀତ କଥାଚିତ୍ର ଚାରିଧାମରେ ତାଙ୍କୁ ଖଳନାୟକ ଭାବରେ ଏକ ଚରିତ୍ର ମିଳିଥିଲା, ମାତ୍ର ବ୍ୟକ୍ତିଗତ କାରଣ ହେତୁ ସେ ଏଥିରେ କାମ କରିନଥିଲେ ଏବଂ ତାଙ୍କ ବଦଳରେ ସୁଜିତ ପାଇକରାୟ ଏହି ଭୂମିକାରେ କାମ କରିଥିଲେ ।

 ଅଭିନୀତ ଯାତ୍ରା 
 ମୁଁ କେନ୍ଦ୍ରାପଡ଼ାର ବାବା
 ରାଧା ପିନ୍ଧିଦେଲା ମୀରା ସିନ୍ଦୂର
 କଉଡ଼ିଖେଳ (ଦ୍ୱିତୀୟଭାଗ)
 ଶାଗୁଣା ଯାଉଛି ଶ୍ୱଶୁର ଘର
 ମୋ ସ୍ୱାମୀ ନାହାନ୍ତି ଘରେ

 କାମ କରିଥିବା ଯାତ୍ରାପାର୍ଟି 
 ବିଶ୍ୱଜନନୀ ଗଣନାଟ୍ୟ
 କୋଣାର୍କ ଗଣନାଟ୍ୟ
 ଇନ୍ଦ୍ରଭୁବନ ଗଣନାଟ୍ୟ
 ଯାତ୍ରା ରଙ୍ଗମହଲ
 ଯାତ୍ରା ସୂର୍ଯ୍ୟମନ୍ଦିର

 ଅଭିନୀତ ଧାରାବାହିକ 

 ରାଜକନ୍ୟା (ଇଟିଭି ଓଡ଼ିଆ)

 ଅଭନୀତ କଥାଚିତ୍ର 
+ବର୍ଷକଥାଚିତ୍ରଭୂମିକାମନ୍ତବ୍ୟ -ଘାଇଲା ବାଘମୁକ୍ତିଲାଭ କରିନାହିଁ୨୦୧୫ଲଭ୍ ୟୁ ହମେଶାମହେଶଖଳନାୟକ -ଡାର୍ଲିଂମୁକ୍ତିଲାଭ କରିନାହିଁ୨୦୨୨ବିଦ୍ୟାରାଣ୨୦୨୫ଶମ୍ଭୁ

 ବିବାଦ 
୨୦୨୫ ମସିହାରେ, ଯାତ୍ରା ସିଂହବାହିନୀର ମାଲିକ ସଞ୍ଜୀବ ପାଢ଼ୀ ପୀୟୂଷଙ୍କ ବିରୁଦ୍ଧରେ ଟଙ୍କା ନେଇ ଫାଙ୍କିଦେବା ଅଭିଯୋଗ କରିଥିଲେ । ତାଙ୍କ ଅଭିଯୋଗ ଅନୁସାରେ, ପୀୟୂଷ ୭୦ ଲକ୍ଷ ଟଙ୍କାର ଚୁକ୍ତି କରି, ୫୫ ଲକ୍ଷ ଟଙ୍କା ଓ ଫର୍ଚୁନର ଗାଡ଼ି ନେଇଥିଲେ, ମାତ୍ରା ସିଂହବାହିନୀ ସହ କାମ କରିନଥିଲେ । ଯାତ୍ରା ସୂର୍ଯ୍ୟମନ୍ଦିରର ମାଲିକ ପ୍ରମୋଦ ସ୍ୱାଇଁ ମଧ୍ୟ ୭୦ ଲକ୍ଷ ଟଙ୍କା ଦେଇଥିବା ଅଭିଯୋଗ କରିଥିଲେ । ସେ ବ୍ୟକ୍ତିଗତ କାରଣ ଦର୍ଶାଇ ଗୋଟିଏ ବର୍ଷ ଯାଏଁ ଅଭିନୟ କରିବେ ନାହିଁ ବୋଲି ଯାତ୍ରାପାର୍ଟି ମାଲିକ ସଂଘକୁ ଚିଠି ଲେଖିଥିଲେ ଏବଂ ଯାତ୍ରାପାର୍ଟି ମାଲିକ ସଂଘର ହସ୍ତକ୍ଷେପ ପରେ, ସେ ଉଭୟ ପାର୍ଟିର ମାଲିକଙ୍କୁ ସମସ୍ତ ଟଙ୍କା ଫେରସ୍ତ କରିଥିଲେ । ପରେ ସେ ୨୦୨୬ ମସିହାରୁ, ସିଂହବାହିନୀରେ ଯୋଗ ଦେବେ ବୋଲି ଜଣାଇଥିଲେ । 

 ଆଧାର 

 ବାହାର ଲିଙ୍କ୍ 




ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଯାତ୍ରା ଅଭିନେତା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତା
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା